## Inddragelse af den kommunale organisation i klimaarbejdet

|  |  |
| --- | --- |
| Sagsnr.: S2021-2670 | Dok.nr.: D2021-166869 |

**Sagens kerne**

Nordfyns Kommune skal i sommeren 2022 have udarbejdet en klimahandleplan som led i DK2020-samarbejdet. Handleplanen skal indeholde en liste over prioriterede klimaindsatser, og listen over indsatser skal skabes i et samarbejde mellem nøgleaktører fra hele Nordfyns Kommunes organisation.

Der er udarbejdet et oplæg til den kommende proces for involvering af den kommunale organisation, så forankringen på tværs af organisationen sikres.

**Indstilling**

Det indstilles, at Direktionen godkender den skitserede plan for involvering.

**Sagens baggrund**

Nordfyns Kommunes kommende klimahandleplan skal vise, hvordan kommunen som virksomhed (egen organisation) bliver CO2-neutral i 2030, og hvordan kommunen (som geografisk område) reducerer CO2e-udledningen med 70% inden 2030 og bliver helt klimaneutral inden 2050. Den skal samtidig beskrive, hvordan kommunen bliver klimatilpasset og robust over for klimaændringer.

Nordfyns Kommune har tilsluttet sig DK2020 samarbejdet og skal i sommeren 2022 have udarbejdet en klimahandleplan. Handleplanen skal indeholde en liste over prioriterede klimaindsatser, og en beskrivelse af, hvordan indsatser skabes i et samarbejde mellem nøgleaktører fra hele Nordfyns Kommunes organisation.

Der er udarbejdet et forslag til en procesplan for involveringen af den kommunale organisation omkring indsatserne for kommunens eget område i forhold til de prioriterede klimaindsatser, som skal indgå i DK2020-planen. Denne procesplan kan anvendes som værktøj i inddragelsesprocessen i den kommunale organisation.

Inddragelsesprocessen er tilrettelagt med udgangspunkt i Direktionens drøftelser og ønsker på direktionsmødet den 4. august 2021, hvor der blev fremsat ønske om, at en involvering skal have en tydelig ramme og et tydeligt formål, hvor der også indgår en indledende dialog med direktørerne.

Med udgangspunkt i det foreslås, at pilotprojektet Grøn Elite arbejdsplads danner rammen for den inddragelsesproces. Grøn Elitearbejdsplads er et pilotprojekt med forankring i Lederforum og det er tanken, at projektet på sigt skal skabe en model for alle decentrale institutioners arbejde med grøn omstilling, hvor fokus er på lokale indsatser. Arbejdet er allerede igangsat som et led i det igangværende samskabelsesproces, som pågår i Strategisk Lederforum.

Samtidig igangsættes proces, hvor de enkelte direktørområder involveres. I praksis sker det ved, at Klimakoordinator og Driftschef holder et møde med direktørerne. Tiltagene på de enkelte direktørområder skal være meget konkrete og afgrænsede og kunne effektueres i egen organisation. De enkelte direktørområder beslutter selv, hvordan indsatserne skal udmøntes i egen organisation og dermed hvilke ressourcer der lægges i opgaven.

Grøn Elite arbejdslads er i gangsat, hvor arbejdsgruppen omkring projektet sikrer afrapportering og nødvendig information fra projektet, så det kan indgå i DK2020 handleplanen.

Direktionen inddrages i 4. kvartal. Klimakoordinatoren indkalder de enkelte direktørområder samt respektive fagchefer til møder.

**Økonomiske oplysninger**

-

**Lovgrundlag**

-

Direktionen 2021 den 22-09-2021

|  |  |
| --- | --- |
| Fraværende: | – |

**Beslutning**

Direktionen fik en orientering om og godkendte planen for, hvordan organisationen inddrages i klimaarbejdet.